สังคมข่าวหุ้น
ดัชนีหุ้นไทยปิดตลาด 1,570.50 จุด ลดลง 3.01 จุดมูลค่าซื้อขาย 30,964 ล้านบาท ตอบรับกรณีสภาผู้แทนสหรัฐคว่ำร่างกฎหมายประกันสุขภาพใหม่ รวมทั้งแรงกดดันจากการทำ Window Dressing แนวโน้มตลาดหุ้นไทยวันนี้ผันผวน ติดตามกระแสเงินทุน หลังความเชื่อมั่นนโยบาย "ทรัมป์" ลดลง และดอลลาร์เริ่มอ่อนค่า ประเมินแนวต้าน 1,575 จุด แนวรับ 1,560 จุด...
28 มี.ค. 2560

เล็กเซียวหงส์
 
ดัชนีหุ้นไทยปิดตลาด 1,570.50 จุด ลดลง 3.01 จุดมูลค่าซื้อขาย 30,964 ล้านบาท ตอบรับกรณีสภาผู้แทนสหรัฐคว่ำร่างกฎหมายประกันสุขภาพใหม่ รวมทั้งแรงกดดันจากการทำ Window Dressing แนวโน้มตลาดหุ้นไทยวันนี้ผันผวน ติดตามกระแสเงินทุน หลังความเชื่อมั่นนโยบาย “ทรัมป์” ลดลง และดอลลาร์เริ่มอ่อนค่า ประเมินแนวต้าน 1,575 จุด แนวรับ 1,560 จุด…
*…DTAC-ADVANC-TRUE พร้อมหน้ายื่นข้อเสนอเป็นพันธมิตรบริหารคลื่น 2300 MHz ของทีโอทีแล้ว..นับจากนี้ไปจุดโฟกัสอยู่ที่บอร์ดทีโอที..จะเลือกใครมาร่วมเป็นพันธมิตร แน่นอน DTAC มีเดิมพันสูงสุด เพราะหากไม่ได้สถานการณ์ทางธุรกิจสั่นคลอนได้เหมือนกัน..แต่ในทางกลับกันหาก DTAC ได้ TRUE เป้าหมายการเบียดขึ้นเบอร์สองฝันค้างแน่..! เอาให้ชัดๆ 12 เม.ย.60 ได้รู้เบื้องต้นละว่าใคร จากนั้น 18-28 เม.ย. 60 เจรจาต่อรองและสรุปผลสุดท้าย พ.ค. 60 ตามนี้…
*…AOT มีข่าวดีมาบอกตัวเลขปริมาณผู้โดยสาร 5 เดือนที่ผ่านเพิ่มขึ้นเกือบ 8% ที่น่ายอดผู้โดยสารจาก 4 สนามบินในต่างจังหวัด เพิ่มขึ้นเฉลี่ยเกิน 10% อาทิ เหนือสุดอย่างสนามบินเชียงรายเพิ่มขึ้น 18% ส่วนทางใต้สนามบินหาดใหญ่เพิ่มขึ้น 16% เห็นตัวเลขแบบนี้การันตีเลยว่างบ AOT ปีนี้สวยต่อเนื่องแน่นอน…
*…หุ้น D ขายเกลี้ยงไอพีโอ 50 ล้านหุ้น จุดเด่นหุ้น D อยู่ที่โมเดลธุรกิจที่ไม่เน้นขยายให้เกลื่อนไปทั่ว..แต่เน้นเพิ่มสาขาที่มีศักยภาพโดดเด่น..ทำสำคัญมีสัดส่วนลูกค้าต่างประเทศกว่า 50% ไฮไลต์สำคัญ คือ เป็นศูนย์ทันตกรรมรายแรกของไทย ที่ได้รับมาตรฐานคุณภาพจาก Joint Commission International (JCI) ของสหรัฐอเมริกา และเป็นรายที่สองของเอเชียตะวันออกเฉียงใต้ ส่วนอีกรายแรกคือโรงพยาบาลรัฐของสิงคโปร์..เอาเป็นว่าใครตกขบวนรอบนี้รอซื้อในกระดาน 3 เม.ย. 60 ได้เลย…
*…PTT ต้องซื้อภายในวันนี้เท่านั้น ถึงจะได้รับเงินปันผล 10 บาท ยิ่งราคาย่ำตัวลงมา ยิ่งได้ทีทยอยสะสม..เอาเถอะระยะสั้นเหมือนดูจะได้แค่เงินปันผล แต่อย่าลืมอัพไซด์ที่จะเกิดขึ้น หลังนำ PTTOR เข้าตลาดเฉลี่ย 25-30 บาทเลยทีเดียว…
*…กลายเป็นเรื่อง “ลักหลับ” อีกแล้ว กรณีมีการยัดไส้ตั้ง “บรรษัทน้ำมันแห่งชาติ” ไว้ในบทเฉพาะการร่าง พ.ร.บ.ปิโตรเลียม ที่ สนช.จะมีการพิจารณาวาระ 2-3 ช่วงปลายเดือนนี้ แต่วาระ 1 ไม่เห็นมีกันเลย โอ้ว..สภาคนดีทั้งหลายเข้าทำแบบนี้กันหรือ..!? ปากก็พูดยกหางตัวเองกันไปว่า “พวกกูดี พวกมึงเลว” แต่พฤติกรรมยัดไส้แบบนี้ “คนดีเขาทำกันใช่ไหม” ที่สำคัญจะถอยหลังเขาคลองกันลึกขนาดไหนอีก ขอบอกคนในเครื่องแบบทั้งหลายว่า “คนไทยไม่ได้กินหญ้านะ..อย่าได้ดูถูกสติปัญญากันเกินไป ขีดความอดทนมันมีนะ” จะบอกไว้ก่อน…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลช่อง 19 เวลา 9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลกเพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้างานนี้จัดเต็มๆชั่วโมงครึ่ง…
*…เท่านั้นไม่พอต่อเนื่องกันด้วย “ชัดลึกทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น